Incidente la protestul AUR anti-certificat COVID şi restricţii. Zeci de persoane forţează intrarea în Parlament.
Incidentele au loc marţi la mai multe intrări ale clădirii Parlamentului. Protestatarii nu poartă măști de protecție și nu respectă regulile de distanțare. Aceștia scandează împotriva certificatului verde și a restricțiilor COVID.
Cei din AUR protestează la Parlament. Zeci de persoane forţează intrarea în Parlamentul României, fiind cu greu oprite de jandarmi. Este vorba despre participanţii la protestul anunţat de AUR faţă de introducerea certificatului verde şi de impunerea restricţiilor COVID. Parlamentarii sunt blocați în clădire.Incidentele au loc marţi la mai multe intrări ale clădirii Parlamentului.Informaţii neconfirmate oficial arată că unii protestatari au reuşit să streacă de cordoanele de jandarmi.Oamenii nu poartă măşti de protecţie şi nu respectă regula privind distanţarea socială. George Simion conduce protestatarii spre porți. Acesta se dezice de acei protestatari violenți și spune că nu sunt ai lui.Ei au steaguri şi scandează împotriva certificatului verde şi a restricţiilor COVID.Maşinile ambasadorilor Japoniei şi SUA în România au fost vandalizate în curtea Senatului de protestatarii AUR.Preşedintele Senatului, Florin Cîţu, nu s-a mai întâlnit cu ambasadorul Japoniei. Zeci de protestatari AUR au forţat intrarea în Parlament."Apoi, Florin Cîţu a plecat de la Senat, iar întâlnirea cu ambasadorul Japoniei nu a mai avut loc", conchid sursele Mediafax.